Serzh Sargsyan

Si Serzh Azati Sargsyan (ipinanganak noong Hunyo 30, 1954) (Armenyano: Սերժ Ազատի Սարգսյան) ay ang ikatlong Pangulo ng Armenia. Nagwagi siya sa halalang pampangulo ng Armenia noong Pebrero 2008. Nagsimula siyang manungkulan noong Abril 2008."Armenia: Sarkisian Sworn In As President" , Radio Free Europe/Radio Liberty, Abril 9, 2008. Bagaman ang Punong Ministro ng Armenia na si Tigran Sargsyan ay katulad ng kaniyang apelyido, hindi sila magkamag-anak.

Talambuhay
Si Sargsyan ay nanungkulan sa Sandatang Lakas ng Sobyet magmula 1971 hanggang 1972.  Noong 1983, pinakasalan niya si Rita. Mayroong silang dalawang mga anak na babae, sina Anush at Satenik, at isang apong babae na si Mariam. Siya ang tagapangasiwa o chairman ng Pederasyon ng Ahedres ng Armenia. Bukod sa pagiging nakakapagsalita ng wikang Armenyano, nakakapagsalita rin siya ng wikang Ruso.

Siya ay naging Ministro ng Tanggulan noong 1993. Noong 1995, siya ay naging puno ng Kagawaran ng Seguridad ng Armenia, at naging Ministro ng Pambansang Seguridad noong 1996. Noong 1999, naging pinuno ng mga tauhan (chief of staff) siya ni Robert Kocharyan, na noon ay Sekretaryo ng Pambansang Konseho ng Seguridad at Ministro ng Tanggulan. Naging Punong Ministro siya noong 2007.

Mga sanggunian

Kategorya:Mga Armenio
Kategorya:Mga pangulo ng Armenya